
REFERAT DE APROBARE A PROIECTULUI DE HOTĂRÂRE

Sectiunea 1 

Proiect de hotărâre privind 
actualizarea indicatorilor tehnico-economici aferenţi 
obiectivului de investiţii „Pasarela Gelu-Crizantemelor”

Sectiunea a 2 - a 
Motivul emiterii proiectului de hotărâre

1. Descrierea situatiei actuale


Direcţia Generală Drumuri, Poduri, Parcaje şi Reţele de Utilităţi, prin biroul Drumuri, Poduri şi Parcaje a încheiat Contractul de prestări servicii de proiectare nr. 34/16.03.2018 cu operatorul economic SC Pod Proiect SRL - Iaşi având ca obiect realizarea obiectivului de investiţii “Pasarela Gelu-Crizantemelor” din municipiul Timisoara.

În situaţia actuală, obiectivul se află în faza de pregătire a documentaţiei pentru obţinerea Autorizaţiei de Construire.
2. Schimbări preconizate şi rezultate aşteptate
Se propune reabilitarea pasarelei existente astfel încât calea pe pasarelă va fi compusă din zonă pietonală şi ciclistă pe suprafata careia se vor crea si zone de spatiu verde. Pasarela va fi prevazută cu iluminat public, arhitectural si parapete de protecţie din oţel zincat.

În amplasamentul podului în prezent sunt urmatoarele tipuri de reţele, ce vor fi relocate/protejate: reţeaua electrică, reţeaua de gaz, reţeaua de iluminat public. Reţelele LESMT si gaze naturale vor fi relocate la intradosul noii suprastructuri a pasarelei, iar reţelele de apa, canal si telekom nu vor fi afectate de lucrările de modernizare a pasarelei Gelu-Crizantemelor. Apele pluviale, colectate de pe suprafata pasarelei, vor fi dirijate catre reteaua de canalizare a oraşului. 
În urma obţinerii avizelor în vederea emiterii Autorizaţiei de Construire au fost aduse modificări soluţiei constructive acestea determinând modificări ale Devizului General aprobat prin HCL 456 din 09.09.2019.
Conform  HG  907 din 29 noiembrie 2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, “în situaţia în care, după aprobarea indicatorilor tehnico - economici, apar schimbări care determină modificarea în plus a valorilor maximale şi/sau modificarea în minus a valorilor minimale ale indicatorilor tehnico-economici aprobaţi ori depăşirea intervalelor prevăzute la alin. (5), sunt necesare refacerea corespunzătoare a documentaţiei tehnico-economice aprobate şi reluarea procedurii de aprobare a noilor indicatori”, este necesară  actualizarea indicatorilor tehnico-economici aferenţi  obiectivului de investiţii „Pasarela Gelu-Crizantemelor”.
3. Alte informatii - Nu este cazul.

4. Concluzii

Ca urmare a celor prezentate mai sus, consider necesar şi oportun  aprobarea proiectului de hotărâre privind actualizarea indicatorilor tehnico-economici aferenţi obiectivului de investiţii „Pasarela Gelu-Crizantemelor”.

